ET Euroopa Liidu Teataja L 370/70

NÕUKOGU OTSUS,

25. oktoober 2004,

mis käsitleb kirjavahetuse teel kokkuleppe sõlmimist Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta

(EMPs kohaldatav tekst)

(2004/859/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõigu esimese lausega,

võttes arvesse komisjoni ettepanekut,

ning arvestades järgmist:

(1) Euroopa Majandusühenduse ja Norra Kuningriigi vahelise kahepoolse vabakaubanduslepingu protokoll nr 2 (1) ühelt poolt ja EMP lepingu protokoll nr 3, mida on muudetud EMP ühiskomitee otsusega nr 140/2001, (2) teiselt poolt määravad kindlaks teatud töötlemata ja töödeldud põllumajandustoodetega kauplemise korra lepinguosaliste vahel.

(2) Otsuse nr 140/2001 vastuvõtmise ajal kinnitasid EÜ ja Norra ühisdeklaratsioonis, et tollimaksude mittepõllumajanduskomponent protokolli nr 3 I tabelis esitatud toodetele tuleb kõrvaldada. Selle alusel lõpetati 11. märtsil 2004 läbirääkimised komisjoni ja Norra ametiisikute vahel. Uued tariifsed soodustused kehtestatakse EMP ühiskomitee otsusega, millega muudetakse EMP lepingu protokolli nr 3.

(3) Samuti on peetud läbirääkimisi kirjavahetuse teel kokkuleppe sõlmimiseks Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta, võtmaks arvesse nende kõneluste tulemusi.

(4) Käesoleva otsuse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused. (3)

(5) Kokkulepe tuleks heaks kiita,

ON TEINUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 käsitlev kirjavahetuse teel sõlmitud kokkulepe.

Kokkuleppe tekst on lisatud käesolevale otsusele.

Artikkel 2

Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama.

Artikkel 3

Käesoleva otsuse rakendamiseks vajalikud meetmed tuleks vastu võtta vastavalt artikli 4 lõikes 2 viidatud menetlusele.

Artikkel 4

1. Töödeldud põllumajandustoodete osas abistab komisjoni nõukogu määruse (EÜ) 3448/93 (4) artiklis 16 nimetatud horisontaalküsimuste komitee, edaspidi “komitee”.

2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7.

Otsuse 1999/468/EÜ artikli 4 lõikes 3 sätestatud ajavahemikuks kehtestatakse üks kuu.

3. Komitee võtab vastu oma töökorra.

Luxembourg, 25. oktoober 2004 Nõukogu nimel eesistuja R. VERDONK

(1) EÜT L 171, 27.6.1973, lk 2.

(2) EÜT L 22, 24.1.2002, lk 34.

(3) EÜT L 184, 17.7.1999, lk 23.

(4) EÜT L 318, 20.12.1993, lk 18. Määrust on viimati muudetud määrusega (EÜ) nr 2580/2000 (EÜT L 298, 25.11.2000, lk 5).

KIRJAVAHETUSE TEEL SÕLMITUD

kokkulepe Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta

Lugupeetud...

Mul on au kinnitada, et Euroopa Ühendus nõustub käesolevale kirjale lisatud kooskõlastatud protokolliga, mis käsitleb Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2.

Oleksin tänulik, kui kinnitaksite, et Norra Kuningriigi valitsus nõustub käesoleva kirja sisuga.

Palun võtke vastu minu sügav lugupidamine.

Hecho en Bruselas, el

V Bruselu dne

Udfærdiget i Bruxelles, den

Geschehen zu Brüssel am

Brüssel,

Έγινε στις Βρυξέλλες, στις

Done at Brussels,

Fait à Bruxelles, le

Fatto a Bruxelles, addí

Briselÿ,

Priimta Briuselyje,

Kelt Brüsszelben,

Magÿmula fi Brussel,

Gedaan te Brussel,

Sporzÿdzono w Brukseli, dnia

Feito em Bruxelas,

V Bruseli,

V Bruslju,

Tehty Brysselissä

Utfärdat i Bryssel den

Întocmit la Bruxelles

Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo za Evropsko skupnost Euroopan yhteisön puolesta På Europeiska gemenskapens vägnar

KOOSKÕLASTATUD PROTOKOLL I. Sissejuhatus 11. märtsil 2004, pärast mitmeid kohtumisi Norra ja komisjoni ametiisikute vahel, jõuti kokkuleppele tariifide vähendamise või kaotamise osas rea põllumajandustoodete suhtes, mis on hõlmatud EMP lepingu protokolliga nr 3 (1) või Euroopa Majandusühenduse ja Norra Kuningriigi vahelise 1973. aasta vabakaubanduslepingu protokolliga nr 2. (2) Need soodustused peaksid parandama Norra ja ühenduse turulepääsu ning nõuaksid EMP lepingu protokolli nr 3 ning kahepoolse vabakaubanduslepingu protokolli nr 2 muutmist. Seepärast otsustasid osapooled esitada vastavatele ametkondadele heakskiitmiseks ettepanekud mõningate muudatuste tegemiseks osapoolte poolt teatavate töödeldud põllumajandustoodete suhtes rakendatavas impordikorras. Muudatused sätestatakse EMP ühiskomitee otsuse kujul, millega muudetakse EMP lepingu protokolli nr 3, ning käesoleva kokkuleppega kirjavahetuse kujul Euroopa Ühenduse ja Norra Kuningriigi vahel. Protokolli nr 2 muudatused jõustuvad 1. jaanuaril 2005. Pooled lepivad kokku, et allpool kirjeldatud impordikord asendab 27. novembril 2002. aastal kirjavahetuse teel sõlmitud kokkuleppe. II. Norra impordikord Alates 1. jaanuarist 2005 avab Norra Kuningriik ühendusele järgmised iga-aastased tariifikvoodid: Norra tariifikoodid Kauba kirjeldus Maht Kohaldatav tollimaksumäär 1506.0021 Kondirasv ja kondiõli 2 360 tonni Tollimaksuvaba 1518.0041 Linaseemneõli 100 tonni Tollimaksuvaba III. Ühenduse impordikord Alates 1. jaanuarist 2005 avab ühendus Norra Kuningriigile järgmised iga-aastased tariifikvoodid: Jrk CN-kood Kauba kirjeldus Maht Kohaldatav tollimaksumäär 09.0765 1517 10 90 Margariin, v.a vedel margariin, mis ei sisalda massist rohkem kui 10% piimarasvu 2 470 tonni Tollimaksuvaba 09.0771 ex22071000 (TARICi kood 90) Denatureerimata etüülalkohol alkoholisisaldusega 80 mahu% või rohkem, välja arvatud EMÜ asutamislepingu I lisas loetletud põllumajandustoodetest valmistatud 164 000 hektoliitrit Tollimaksuvaba 09.0772 ex22072000 (TARICi kood 90) Denatureeritud etüülalkohol ja muud kanged alkohoolsed joogid mis tahes alkoholisisaldusega, välja arvatud EMÜ asutamislepingu I lisas loetletud põllumajandustoodetest valmistatud 14 340 hektoliitrit Tollimaksuvaba 09.0774 2403 10 Suitsetamistubakas, mis ei sisalda või sisaldab tubaka aseaineid mis tahes vahekorras 370 tonni Tollimaksuvaba IV. Ühenduse poolt teatud karastusjookidele rakendatav kord — Alates 1. jaanuarist 2005 peatab käesolev kokkulepe ajutiselt kahepoolse vabakaubanduslepingu protokolli nr 2 alusel kehtiva tollimaksuvaba režiimi kaupadele, mis on klassifitseeritud CN-koodidega 2202 10 00 (veed, sealhulgas mineraal- ja gaseeritud veed, mis sisaldavad lisatud suhkrut või teisi magus- või maitseaineid) ning ex22029010 (muud mittealkohoolsed joogid, mis sisaldavad suhkrut (sahharoosi või invertsuhkrut)). — 1. jaanuarist kuni 31. detsembrini avab ühendus järgmised tollimaksuvabad tariifikvoodid Norrast pärinevatele kaupadele, mis on klassifitseeritud CN-koodidega 2202 10 00 (veed, sealhulgas mineraal- ja gaseeritud veed, mis sisaldavad lisatud suhkrut või teisi magus- või maitseaineid) ning ex22029010 (mittealkohoolsed joogid, mis sisaldavad suhkrut (sahharoosi või invertsuhkrut)), järgmistes kogustes: 14,3 miljonit liitrit aastaks 2005. Lubatud kvootide väliselt on imporditollimaks 0,047 eurot liitri kohta. Imporditollimaksu võib iga-aastaselt muuta suhkruhindade erinevuse alusel Norra ja ühenduse vahel. — 31. oktoobril 2005 ja iga järgneva aasta 31. oktoobril, juhul kui tariifikvoodid on ammendatud, suurendatakse järgneva aasta 1. jaanuaril rakenduvaid tariifikvoote 10% võrra. Kui kvoodid ei ole nimetatud kuupäevaks ammendatud, antakse lõikes 1 nimetatud toodetele järgneva aasta 1. jaanuarist kuni 31. detsembrini piiramatu tollivaba sissepääs ühendusse. V. II, III ja IV punktis nimetatud tariifikvoodid antakse päritolustaatusega toodetele vastavalt Euroopa Ühenduse ja Norra Kuningriigi vahelise 1973. aasta vabakaubanduslepingu protokollis nr 3 sätestatud päritolureeglitele.

Lugupeetud...

Mul on au teatada, et sain kätte Teie tänase kuupäevaga kirja, mille sisu on järgmine:

“Mul on au kinnitada, et Euroopa Ühendus nõustub käesolevale kirjale lisatud kooskõlastatud protokolliga, mis käsitleb Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2. Oleksin tänulik, kui kinnitaksite, et Norra Kuningriigi valitsus nõustub käesoleva kirja sisuga.”

Mul on au kinnitada, et minu valitsus nõustub Teie kirja sisuga ning muudatuste jõustumise kavandatava kuupäevaga.

Palun võtke vastu minu sügav lugupidamine.

Done at Brussels,

Hecho en Bruselas, el

V Bruselu dne

Udfærdiget i Bruxelles, den

Geschehen zu Brüssel am

Brüssel,

Έγινε στις Βρυξέλλες, στις

Fait à Bruxelles, le

Fatto a Bruxelles, addí

Briselÿ,

Priimta Briuselyje,

Kelt Brüsszelben,

Magÿmula fi Brussel,

Gedaan te Brussel,

Sporzÿdzono w Brukseli, dnia

Feito em Bruxelas,

V Bruseli,

V Bruslju,

Tehty Brysselissä

Utfärdat i Bryssel den

Întocmit la Bruxelles

For the Government of the Kingdom of Norway Por el Gobierno del Reino de Noruega Za vládu Norského království På vegne af Kongeriget Norges regering Im Namen des Königreichs Norwegen Norra Kuningriigi valitsuse nimel Για την Κυβέρνηση του Βασιλείου της Νορβηγίας Pour le gouvernement du Royaume de Norvège Per il Governo del Regno di Norvegia Norvēģijas Karalistes valdības vārdā Norvegijos Karalystės Vyriausybės vardu A Norvég Királyság Kormánya részéről Għall-Gvern tar-Renju tan-Norveġja Voor de Regering van het Koninkrijk Noorwegen W imieniu Rządu Królestwa Norwegii Pelo Governo do Reino da Noruega Za vládu Nórskeho kráľovstva Za vlado Kraljevine Norveške Norjan kuningaskunnan hallituksen puolesta För Konungariket Norges regering

(1) EÜT L 22, 24.1.2002, lk 34.

(2) EÜT L 171, 27.6.1973, lk 2.